Melnējošā dedestiņa
Melnējošā dedestiņa jeb melnā dedestiņa (Lathyrus niger) ir daudzgadīgs tauriņziežu dzimtas lakstaugs. Latvijā aug tuvu areāla ziemeļu robežai un ir reti sastopama. Pirmoreiz, nenorādot atradnes, Latvijas florā minēta 1791. gadā (Fischer, 1791). Suga ierakstīta Latvijas Sarkanās grāmatas 3. kategorijā, Igaunijas un Baltijas jūras reģiona Sarkanajā grāmatā.